Nacia Parko Eungella

La Nacia Parko Eungella (Eungella National Park, kun la signifo Nubolando) estas protektita areo en Kvinslando, Aŭstralio. Ĝi estas en la pluvarbara montaro Clarke fine de la velo de la rivero Pioneer (Pioniro) 80 km okcidente de Mackay, kaj 858 km nordokcidente de Brisbano. La pluvarbaro Eungella famas pro la nacia parko kiu ĉirkaŭas ĝin. Ĝi estas konsiderata la plej longa kontinua zono de subtropika pluvarbaro en Aŭstralio. La aborigenaj lokanoj estas la popolo Wirri. La parko estas kovrita de densa pluvarbaro kaj famas pro siaj ornitorinkoj.

Entute 16 specioj de fungoj, 19 muskoj, 4 koniferoj, 92 filikoj, 299 dukotiledonoj kaj 54 monokotiledonoj estas registritaj kiel ekzistantaj en la Nacia Parko. Pli ol 175 specioj de mamuloj, reptilioj, birdoj kaj amfibioj estis registritaj en la parko.

Estas pli ol 20 km da makismigradaj vojoj, kelkaj kun pitoreskaj rigardejoj. Platformo ĉe la Rivero Broken provizas bonan vidpunkton de ornitorinkoj, angiloj kaj testudoj.

Eksteraj ligiloj

 Department of National Parks, Recreation, Sport and Racing 

Kategorio:Naciaj parkoj en Aŭstralio
Kategorio:Geografio de Kvinslando
Kategorio:Vizitindaĵoj en Aŭstralio